KOMENTE TË PËRGJITHSHME

Mbi raportin e monitorimit të Ministrisë së Drejtësisë
për 8 mujorin e vitit 2019
1. Karakteristikat kryesore të shpenzimeve

Ministria e Drejtësisë, për vitin 2019, administroi dhe menaxhoi fondet publike sipas nëntë programeve të miratuara, konkretisht:

1. Planifikimi, Menaxhimi dhe Administrimi

2. Publikimet Zyrtare

3. Mjekësia Ligjore

4. Shërbimi për Çështjet e Birësimit

5. Agjencia e trajtimit të pronave ALUIZNI

6. Ndihma juridike

7. Shërbimi i Përmbarimit gjyqësor

8. Sistemi i Burgjeve

9. Shërbimi i Provës
Deri në fund të 8-mujorit të vitit 2019 situata në lidhje me realizimin e shpenzimeve faktike të buxhetit, krahasuar me planin me ndryshime, paraqitet si më poshtë:       
	Kod. Prog
	Programi
	% e Realizimit/ Buxh. Rishikuar

	01110
	Planifikimi, Menaxhimi dhe Administrimi
	45.3

	01120
	Publikimet Zyrtare
	55.8

	01130
	Mjekësia Ligjore
	63.0

	01160
	Shërbimi për Çështjet e Birësimit
	31.4

	01180
	Agjencia e trajtimit të pronave ALUIZNI
	51.3

	03310
	Ndihma juridike
	14.7

	03350
	Shërbimi i Përmbarimit Gjyqësor
	52.7

	03440
	Sistemi i Burgjeve
	60.8

	03490
	Shërbimi i Provës
	45.8

	
	TOTALI
	55.2


Duke iu referuar shifrave për 8 mujorin, vihet re një realizim më i ulët i shpenzimeve të fondeve buxhetore, pothuajse në të gjithë programet, krahasuar kjo me mesataren e periudhës. Përjashtim bëjnë Programi “Mjeksia Ligjore” dhe “Sistemi i Burgjeve” me një realizim më të mirë, përkatësisht 63% dhe 60.8%.
Sipas zërave përbërës të shpenzimeve, situata për 8 mujorin e vitit 2019 paraqitet e tillë:                                                               

	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, Menaxhimi dhe Administrimi
	49.7
	41.8

	01120
	Publikimet Zyrtare
	47.6
	100.0

	01130
	Mjekësia Ligjore
	64.2
	53.5

	01160
	Shërbimi për Çështjet e Birësimit
	31.8
	0.0

	01180
	Agjencia e trajtimit të pronave ALUIZNI
	51.2
	67.2

	03310
	Ndihma juridike
	15.3
	0.0

	03350
	Shërbimi i Përmbarimit gjyqësor
	51.4
	74.6

	03440
	Sistemi i Burgjeve
	61.8
	47.8

	03490
	Shërbimi i Provës
	51.9
	0.0

	
	TOTALI
	56.1
	45.2


Lidhur me shpenzimet korente, vërejmë që thuajse për të gjitha programet përqindja e realizimit paraqitet e ulët për 8-mujorin, konkretisht: Programi “Planifikim, menaxhim dhe administrimi” 49.7%, Programi “Publikimet zyrtare” 47.6 %, Programi “Mjekësia ligjore” 64.2%,  Programi “Shërbimi për çështjet e birësimit” 31.8%, Programi “Agjencia e trajtimit të pronave dhe ALUIZNI” 51.2%, Programi “Ndihma Juridike” 15.3%, Programi “Shërbimi i përmbarimit gjyqësor” 51.4%, Programi “Sistemi i burgjeve” 61.8% dhe Programi “Shërbimi i provës” 51.9%.

Lidhur me shpenzimet kapitale, përqindjet e realizimit janë: Programi “Planifikim, menaxhim dhe administrimi” 41.8%, Programi “Publikimet zyrtare” 100 %, Programi “Mjekësia ligjore” 53.5%,  Programi “Shërbimi për çështjet e birësimit” 0%, Programi “Agjencia e trajtimit të pronave dhe ALUIZNI” 67.2%, Programi “Ndihma Juridike” 0%, Programi “Shërbimi i përmbarimit gjyqësor” 74.6%, Programi “Sistemi i burgjeve” 47.8% dhe Programi “Shërbimi i provës” 0%. 

Kjo përqindje realizimi shumë e ulët është si rezultat i vendeve vakante gjatë 8 mujorit të vitit 2019 dhe si rezultat i faktit se një pjesë e projekteve të investimit janë në mbyllje të procedurave tenderuese.
Struktura e shpenzimeve për çdo program kundrejt totalit, sipas planit me ndryshime dhe realizimit faktik të vitit 8 mujorin e vitit 2019, paraqitet sipas pasqyrës së mëposhtme:
Në përqindje

	
	 Struktura për programet
	Buxheti Fillestar
	Buxheti me ndryshime
	Fakti 8M 2019

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	7.5
	7.2
	5.9

	01120
	Publikimet Zyrtare
	0.5
	0.5
	0.5

	01130
	Mjekësia Ligjore
	0.8
	0.7
	0.9

	01160
	Shërbimi për Çështjet e Birësimit
	0.1
	0.1
	0.1

	01180
	Agjencia e trajtimit të pronave ALUIZNI
	40.1
	39.8
	37.0

	03310
	Ndihma juridike
	0.6
	0.6
	0.2

	03350
	Shërbimi i Përmbarimit gjyqësor
	1.4
	1.4
	1.3

	03440
	Sistemi i Burgjeve
	47.5
	48.1
	52.9

	03490
	Shërbimi i Provës
	1.5
	1.5
	1.2

	 
	TOTALI
	100.0
	100.0
	100.0


Nga sa më sipër rezulton se programet me peshën më të madhe janë: programi “Agjencia e trajtimit të pronave dhe ALUIZNI” dhe “Sistemi i Burgjeve” të cilat bashkë zënë rreth 89.9% të shprenzimeve faktike të kryera nga Ministria e Drejtësisë për 8 mujorin e vitit 2019.
1. Performanca dhe statusi i produkteve të çdo programi 
Në programin “Planifikim, menaxhim, administrim” Për 8 mujorin e vitit 2019, Programi “Planifikim, menaxhim dhe administrim” ka parashikuar 15 produkte nga të cilat realizim faktik të produkteve kanë: "Akte ligjore e nënligjore të hartuara dhe vlerësuara'', janë përgatitur 757 akte; “Profesione të lira të monitoruara” janë bërë 11 inspektime; “Përkthime zyrtare në fushën penale dhe civile” janë përkthyer 45,286 faqe; “Mbikqyrje dhe licensim i administratorëve të falimentit” janë realizuar 4 rinovime; “Përthithja e fondeve arkivore në gjykatë” janë realizuar 23,632 kërkesa për dosje (të gjitha kërkesat e ardhura nga gjykata janë trajtuar); gjithashtu janë marrë në dorëzim paisjet e zyrave të cilat kanë përfunduar me likujdimin e faturave si dhe është paguar fatura e ardhur për TVSH-në e Projektit Euralius.
 Në programin “Publikimet Zyrtare” Për 8 mujorin e vitit 2019, janë parashikuar 5 produkte në këtë program: “Publikimi i fletores zyrtare” nga 230  të planifikuara janë realizuar 149 botime,  “Botime Kode dhe Përmbledhëse Legjislacioni” janë planifikuar 15 dhe 3 është realizuar deri në 8 mujorin e parë, “Botimi i Buletinit të Njoftimeve Zyrtare” janë botuar 32 buletine dhe nga raportimi i MD parashikohet të mos ketë të tjera deri në fund të vitit, dhe “Publikimi në Internet” nga 188 botime të planifikuara janë botuar 170. 

Qendra e Botimeve Zyrtare ka planifikuar 1 projekt për “Ndërtimi i Arkivës Elektronike” e cila është realizuar plotësishtë që në 4 mujorin e farë të 2019.
 Në programin “Mjekësia Ligjore” Për 8 mujorin e vitit 2019 ka planifikuar 4 produkte: për produktin “Akte ekspertimi mjeko-ligjore” janë realizuar 8,458 akte nga 10,334 të planifikuara. Janë blerë 32 paisje autopsie, 10 paisje kompjuterike dhe printera si dhe kanë nisur punimet për rikonstruksionin e ambjenteve të brendshme të Institutit të Mjeksisë Ligjore.  
Në programin “Sistemi i burgjeve” Për 8 mujorin e vitit 2019, janë parashikuar 17 produkte. Disa nga produktet janë për të matur përformancën e Sistemit të Burgjeve, ndërsa disa janë projekte për përmirësimin e kushteve në sistemin peniteciar. Trajnimet e të dënuarve janë kryer sipas planifikimit kurse trajtimi me shërbim shëndetësor është sipas rasteve dhe në vazhdimësi për të sëmurët me sëmundje kronike. Për 8 mujorin e vitit 2019 është ulur numri i punonjësve në funksion të të dënuarve dhe të paraburgosurve nga 4,453 në 4412 punonjës; të dënuar burra në IEVP janë 5,034  ndërsa numri i të dënuarave gra është 93; numri i të dënuarve të mitur është 28, ndërsa numri i të dënuarve të trajtuar me shërbim shëndetësor është 599 raste. 
Përsa i përket shpenzimeve kapitale, në këtë program janë në proces tenderimi shumica e projekteve pork a nisur të shlyhen faturat për rikonstruksionin e godinave nr.4 dhe nr.5 në IEVP Lezhe, përshtatja për spital, janë blerë 976 pajisje sigurie, monitorimi, logjistike dhe shëndetsore për sistemin e burxheve.
 Në programin “Shërbimi i Përmbarimit Gjyqësor” Për 8 mujorin e vitit 2019 është parashikuar 1 produkt “Tituj ekzekutive të trajtuar në Shërbimin Përmbarimor” janë ekzekutuar 5140 tituj ekzekutivë dhe janë egzekutuar 283 urdhra mbrojtje. Ndërsa përsa i përket “Pajisjeve te zyrës” janë marrë në dorëzim dhe është shlyer detyrimi për to.
Në programin “Ndihma Juridike” Për 8 mujorin e vitit 2019, janë planifikuar 2 produkte: “Raste ndihme juridike e ofruar falas” dhe “Pajisje elektronike dhe zyre”. Gjatë 8 mujorit i është dhënia e ndihmës juridike parësore dhe dytësore 123 cështjeve; u është dhënë ndihme juridike 99 grave. Nga analiza e dërguar nga ana e Ministrisë së Drejtësisë raportohet se realizimi i ulët në këtë program lidhet me faktin se institucioni ka qenë në rikonstruksionë. Lidhur me produktin “Pajisje elektronike dhe zyre”, raportohet se është akoma në procedurë prokurimi.
Në programin “Shërbimi për Çështjet e Birësimit” janë parashikuar 3 produkte “Birësime të realizuara brenda dhe jashtë vendit” janë realizuar 15 birësime nga 30 të planifikuara si dhe “Blerje pajisje zyre”  dhe “ Blerje paisje elektronike” të cilat janë parashikuar të realizohen në muajt në vijim pasi janë në mbyllje të procedurave të prokurimit.

Në programin “Shërbimi i Kthimit dhe Kompensimit të Pronave” janë planifikuar 7 produkte: “Regjistrimi i vendimeve përfundimtare për kompensim” nga 1346 dosje vendimesh të planifikuara janë realizuar plotësisht; “Numri i vendimeve të ankimuara në gjykatë” është planifikuar të 1000 dhe nga vendimet e nxjerra janë ankimuar 570; “Shpërndarje e fondit fizik dhe financiar” kanë realizuar 121 subjekte, “Trajtimi i kërkesave për njohje pronësie ndër vite” për 8 mujorin e vitit 2019 janë planifikuar 3000 raste nga të cilat janë realizuar plotësisht; “Shpërndarja e fondit të ALUIZNI-it” nga 920 çështje të planifikuara janë realizuar 790; “Legalizimi dhe përpunimi i informacionit tekniko ligjor për ndërtimet informale” është planifikuar të trajtohen 25000 praktika dhe janë realizuar 7271 praktika.
Në programin “Shërbimi i Provës” Për 8 mujorin e vitit 2019 janë parashikuar 1 produkte dhe 2 projekte investimi. Në këtë program raportohet të jenë mbikqyrur 7141 persona; “Persona të mbikqyrur elektronikisht” 2 persona nga 7 të planifikuar; “Gra të përfshira në programin e riintegrimit”, nga 730 të planifikuar janë përfshirë 661 persona dhe “Të mitur në mbikqyrje në shërbimin e proves” nga 216 të planifikuar janë trajtuar 302. Gjithashtu për shpenzimet kapitale janë planifikuar dy projekte “Blerje pajisje zyre” e cila është realizuar pjesërisht, pritet të merret në dorëzim malli, si dhe “Ndërtim shtesë anësore dhe shtesë kati për DPShP” per të cilën sapo ka nisur puna.
Krahasimi i të dhënave faktike, të raportit të Ministrisë së Drejtësisë me të dhënat e thesarit, për të njëjtën periudhë raportuese, për 8 mujorin e parë të vitit 2019.

01110

Planifikimi, Menaxhimi dhe Administrimi

197,702 197,702 0 206,617206,617 0 404,319 404,319 0

01120

Publikimet Zyrtare

25,604 25,604 0 10,000 10,000 0 35,604 35,604 0

01130

Mjekësia Ligjore

52,170 52,170 0 5,883 5,883 0 58,053 58,053 0

01160

Shërbimi për Çështjet e Birësimit

4,641 4,641 0 0 0 0 4,641 4,641 0

01180

Agjencia e trajtimit të pronave ALUIZNI

2,490,629 2,490,840 211 22,639 22,639 0 2,513,268 2,513,479 211

03310

Ndihma juridike

11,214 11,214 0 0 0 0 11,214 11,214 0

03350

Shërbimi i Përmbarimit gjyqësor

84,012 84,012 0 7,460 7,460 0 91,472 91,472 0

03440

Sistemi i Burgjeve

3,389,024 3,389,024 0 206,292206,292 0 3,595,316 3,595,316 0

03490

Shërbimi i Provës

84,775 84,775 0 0 0 0 84,775 84,775 0

Ministria e Drejtësisë 6,339,771 6,339,982 -211 458,891458,891 0 6,798,662 6,798,872 -211



Programet 

Shpenzime korente Shpenzime kapitale Totali i shpenzimeve


Siç vihet re nga tabela e mësipërme, realizimi faktik për 8 mujorin e parë të vitit 2019 raportuar nga Ministria e Drejtësisë, me të dhënat e nxjerrë nga sistemi i thesarit (në mijë lekë), përputhet pothuajse në të gjitha programet përvec për programin “Shërbimi i kthimit dhe kompesimit të pronave” e cila për shpenzimet korentë ka një diference prej 211 mijë lekë. 
2. Informacion mbi volumin dhe madhësinë e ndryshimit të buxhetit. 

Për të 9 programet e kësaj ministrie situata në lidhje me ndryshimet në planifikim gjatë 4 mujorit të parë 2019, përfshirë këtu buxhetin fillestar, buxhetin e rishikuar, për shpenzimet korrente dhe kapitale, paraqitet në tabelat e mëposhtme në mijë lekë:

	Programi
	Buxheti Fillestar
	Buxheti i Rishikuar
	Diferenat

	Planifikimi, Menaxhimi dhe Administrimi
	910,844
	891,882
	-18,962

	Publikimet Zyrtare
	63,560
	63,760
	200

	Mjekësia Ligjore
	92,000
	92,200
	200

	Shërbimi për Çështjet e Birësimit
	14,700
	14,800
	100

	Agjencia e trajtimit të pronave ALUIZNI
	4,893,680
	4,894,980
	1,300

	Ndihma juridike
	76,000
	76,100
	100

	Shërbimi i Përmbarimit gjyqësor
	173,100
	173,600
	500

	Sistemi i Burgjeve
	5,793,174
	5,917,674
	124,500

	Shërbimi i Provës
	184,700
	184,900
	200

	TOTALI
	12,201,758
	12,309,896
	108,138


Të dhënat e raportuara të buxhetit fillestar dhe me ndryshime përkojnë plotësisht me të dhënat e gjeneruara nga SIFQ. Diferencat lidhen me ndyshimet e Fondit të Vecantë, të cilat për vitin 2019 u akorduan në buxhetin e institucioneve që në fillim të vitit dhe përdorimi i tyre do të bëhet rast pas rasti. Për Ministrinë e Drejtësisë ky fond është 10 milionë lekë. Gjithashtu janë reflektuar edhe vlerat e zbatimit të VKM-së nr. 417 datë 24.6.2019 “Për miratimin e numrit të punonjësve me kontratë të përkohëshme për sezonin e verës 2019, në Agjencinë Kombëtare të Zonave të Mbrojtura dhe për rispërndarjen e fondeve buxhetore nga Ministria e Drejtësisë tek Ministria e Turizmit dhe Mjedisit” gjithashtu si rezultat i zbatimit të VKM-së nr. 193, datë 5.4.2019 “Për një ndryshim në vendimin nr. 201, datë 15.03.2017, të Këshillit të Ministrave “Për trajtimin me paga dhe shtesa mbi pagë të punonjësve të policisë së burgjeve”.
3. Komente të tjera
· Konstatojmë se raporti i monitorimit është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. Ky raport, në përgjithësi paraqitet i plotë dhe me analizë të shkaqeve që kanë sjellë mosrealizim të fondeve apo të produkteve. 

· Raporti i monitorimit, për 8 mujorin e vitit 2019 është i shoqëruar me anekset përkatëse të përditësuara sipas udhëzimit të sipërcituar. 
· Në anekset nr. 3 dhe nr.4 sugjerojmë të vendosen kodet e produkteve të cilat janë detajuar në buxhetin e vitit 2019 psh: kodi i produktit “Projektakte të hartuara dhe vlerësuara”- 91401AA, si dhe të ruhet konsistenca e informacionit të raportuar psh: “Përkthime zyrtare në fushën penale” në aneksin nr. 3 është 45,286 faqe ndërsa në aneksin nr. 4 për të njëjtin produkt është 45,298 faqe.

· Realizimi faktik i raportuar nga MD për 8 mujorin e parë të 2019, me atë të nxjerrë nga sistemi i thesarit, nuk përputhet vetëm në një program, konkretisht në programin “Agjencia e trajtimit të pronave dhe ish-ALUIZNI” mospërputhja është në vlerën  211 në mijë lekë. Mosrakordimi i dedikohet fondeve të shpenzimeve korente.
· Kërkohet gjithashtu që të respektohet numri i produkteve që rezultojnë në sistem më ato të referuara në raportin e monitorimit, psh: në programin “Shërbimi Përmbarimor Gjyqësor” detajimi në sistem është vetëm për një produkt 91407AA “Tituj ekzekutive te trajtuar ne Sherbimin Permbarimor”, ndërsa në anekset dhe relacionin e këtij programi rezultojnë të ndarë 3 produkte “Ekzekutimi i titujve ekzekutive”, “Menaxhimi i shërbimit përmbarimor” dhe “Ekzekutimi i urdhër mbrojtje”. 
· Në zbatim të Udhëzimit Plotësues Nr.2 datë 19.01.2018 “Për zbatimin e Buxhetit të vitit 2018”, është bërë trajtimi i detyrimeve të prapambetura të krijuara rishtazi. 
· Pjesë e raportit janë bërë edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazizë gjinore nëpërmjet treguesve të performancës përkatës.

· Raporti i monitorimit është publikuar në faqen zyrtare të Ministrisë së Drejtësisë në linkun : https://www.drejtesia.gov.al/raportime/

